شه‌فه‌ق نيوز/ عه‌لى بن يڵدريم سه‌رۆك وه‌زيره‌يل توركى باس له‌ په‌يوه‌نديه‌يل ناونى واشنتۆن و ئه‌نقه‌ره‌ كرد و وت: لاپه‌ڕه‌ى تازه‌يگ واز كرديمنه‌و ئه‌مريكايش ئه‌يه‌ وه‌ رووژ تازه‌يگ تاريف ئه‌كا.
سه‌رۆك وه‌زيره‌يل توركى له‌ جواو پرسياريگ ك ئه‌گه‌ر ئه‌مريكا پاداگرى له‌بان به‌شداريكردن هيزه‌يل يه‌په‌گه‌يش له‌ ئۆپه‌راسيۆن رقه‌يش بكا، وت: ئيمه‌ ئى ئه‌ڕاى چوينه‌ له‌لايه‌ن ئه‌مريكاوه‌ وه‌پيان نه‌ڕه‌سيه‌ و ئه‌مريكايش خه‌ريك تىقيمكردن و تاوتويكردن ئى باوه‌ته‌سه‌و بايه‌سه‌ چه‌وه‌ڕى ئه‌نجامه‌گه‌ى بكه‌يم.
جى باسه‌، زويتريش يڵدريم يه‌يش ده‌رخستگه‌ ك وڵاته‌گه‌ى ئه‌را به‌شاريكردن له‌ ئۆپراسيۆن هاوپه‌يمان ناوده‌وڵه‌تى دژ داعشيش ئه‌را كۆنترۆڵكردنه‌وه‌ى شار ڕقه‌ى سوريايش ئاماده‌گى ته‌ماميگ ديرێد.
